KINNITATUD

RMK riigihangete osakonna juhataja

käskkirjaga nr 1-47.2674/1

## Hanke nimetus ja viitenumber

* 1. Hanke nimetus: **Männitaimede liimi ja liiva katmise ja kuivatamise süsteemi kulumaterjalide ost**
  2. Riigihanke viitenumber: 257086
  3. Klassifikatsioon: 24911200-5 Liimained
  4. Hankemenetluse liik: avatud hankemenetlus

## Hanke läbiviija

RMK riigihangete osakond

## Info hanke kohta

## hankedokumendid, tehniline info

Hange viiakse läbi riigihangete keskkonnas (edaspidi eRHR). Hankes osalemiseks, teavituste saamiseks ja küsimuste esitamiseks läbi eRHRi peavad pakkujad avaldama oma kontaktandmed, registreerudes hanke juurde „Hankes osalejad“ lehel.

Kõik selgitused huvitatud isikutelt laekunud küsimustele ning muudatused hankedokumentides tehakse kättesaadavaks eRHR kaudu. Pärast teate avaldamist või dokumendi lisamist saadab eRHRi süsteem automaatteavituse registreeritud isikutele. Samuti esitab hankija kõik otsused pakkujatele eRHR süsteemi kaudu, mille lisamise kohta saadab eRHR-i süsteem automaatteavituse.

### pakkumuste esitamine

Pakkumus tuleb esitada elektrooniliselt eRHRi keskkonna kaudu aadressil [https://riigihanked.riik.ee](https://riigihanked.riik.eehanketeates) hanketeates toodud ajaks.

### pakkumuste avamine

Pakkumused avatakse hankija poolt eRHRi keskkonnas hanketeates toodud aja saabumise järel.

## Hanke tehniline kirjeldus

* 1. Hanke tulemusel ostetakse liimi ja liiva Marana taimlas olevale nn. Conniflexi seadmele, millega töödeldakse kuuse- ja männitaimi männikärsaka kahjustuste vältimiseks.
  2. Tehniline kirjeldus seadmetele sobiva taimede tüvekesele ja juurekaelale kantavale liimile:
     1. Liimi peab saama kanda okaspuutaime tüvekesele ja juurekaelale õhukese kihina, umbes 2-3 grammi taime kohta, ilma riskita kahjustada taimi ja nende õrna juurestikku. Taimedele kantav liim peab siduma neile pihustatava liiva ja seejärel kuivama kiiresti 16 minuti jooksul 40o C juures kuivatusseadmes.
     2. Liim peab olema veepõhine.
     3. Liimi koostis peab olema selline, et see ei avaldaks negatiivset mõju taimede kvaliteedile töötlemisel ega nende arengule.
     4. Liimi koostis peab olema selline, et liimiga töötlemisel taimekasvatuskastidele sattunud liim ja selle kuivanud osakesed oleksid täielikult eemaldatavad töötlemisliini lõpus oleva kõrgsurve kastipesumasinaga.
  3. Tehniline kirjeldus seadmetele sobivale liivale:
     1. Liiva peab saama kanda okaspuutaimede tüvekesele ja juurekaelale eelnevalt kantud liimikihile nii, et see püsiks kuivatamise järgselt seal vähemalt kaks aastat tõrjumaks füüsiliselt männikärsaka kahjustused.
  4. Nii liim kui liiv peavad:
     1. Sobima Eesti klimaatilistesse tingimustesse kaotamata looduses toimet kahe aasta vältel.
     2. Moodustama kaitsekihi, mis on veniv, plastiline.
     3. Olema taimedele kantavad ostjal olemasolevatel BCC Conniflex liimipaigaldus- ja BCC Conniflex liivatamisseadmega ning kuivatatavad BCC Conniflex õhkkuivatiga. Liimi ja liiva sobivus ostjal olemasoleva tehnikaga ei tohi rajaneda eeldusele, et olemasolevat tehnikat tuleb sobivuse saavutamiseks ümber ehitada, muuta või täiendada sellega kokkusobitamatute või tehnika tootja poolt mitte ettenähtud või heakskiitmata detailide või liidestega, samuti ettenähtud või heaks kiidetud detailide või liidestega juhul, kui seesugune ümberehitamine, muutmine või täiendamine ei ole ostja poolt liimi ja liiva ostmisel mõistlikult eeldatav. Mõistlikult eeldatavaks loetakse ostjal olemasoleva tehnika ümberehitamine, muutmine või täiendamine AINULT juhul, kui pakkuja esitab oma pakkumises pakkumise hinna sisse arvestatuna seesuguse, ostjal olemasoleva tehnika tootja poolt heakskiidetud detailide või liidestega ümberehitamise, muutmise või täiendamise hinna koos lisanduvate detailide või liideste maksumusega ja kõikide kulude ja kahjude, s.h ümberehituse, ümberehitusega seotud tööde, transpordikulude ja saamata jäänud tulude katmisega (vajadusel tehnika tootja poolt heakskiidetud ettevõtja kasutamisel), mis tulenevad ostjale olemasoleva tehnika ümberehitamisest, muutmisest või täiendamisest.
  5. Tarne tingimused:
     1. Liim tarnitakse 1000 liitriste mahutitega, mis peavad sobima ostjal olemasoleva BCC Connyflexi Liimipaigaldusseadme kapiga.
     2. Liiv tarnitakse 1000 kiloste kottidega (nn. bigbale), mis peavad sobima ostjal olemasoleva BCC Connyflex liivatamisseadme suurkoti tühjendusseadisega.

**Tarne tähtaeg on 2 (kaks) nädalat** hankelepingu sõlmimisest.

* + 1. Kõik hinnad peavad sisaldama kauba transporti tarne sihtkohta.
  1. Tarneaadress:

RMK Marana taimla, Marana küla, Saarde vald, Pärnumaa 86211

* 1. Tarnitavad kogused:
     1. 9 000 liitrit liimi.
     2. 24 000 kg liiva.
  2. Iga viidet, mille hankija teeb käesolevas hankes mõnele riigihangete seaduse paragrahvi 88 lõikes 2 nimetatud alusele kui pakkumuse tehnilisele kirjeldusele vastavuse kriteeriumile, tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb riigihanke alusdokumentides mõnele RHS § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile vms), tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb riigihanke alusdokumentides ostuallikale, protsessile, kaubamärgile, patendile, tüübile, päritolule või tootmisviisile (RHS § 88 lg 6) või märgisele (RHS § 89), tuleb lugeda selliselt, et see on täiendatud märkega „või sellega samaväärne“.

Kui pakkuja soovib kvalifitseerimise tingimustele või tehnilisele kirjelduse vastavuse tõendamiseks või hankelepingu täitmisel kasutada samaväärset, siis ta näitab selle pakkumuses vabas vormis ära. Samaväärsuse kontrollimiseks esitab pakkuja vabas vormis selgitused ja tõendid.

* 1. Muu kui tehnilises kirjelduses täpselt näidatud alusele tuginemisel või täpselt kirjeldatud elemendi pakkumisel tuleb pakkumuses esitada hankijale kinnitus ja tõendid pakutava elemendi samaväärsuse kohta (nt tootja kinnitus pakutava elemendi samaväärsuse kohta, muu asjakohane tõendusmaterjal või viide selle saamise võimalusele). Pakkujal on õigus talle sobival viisil tõendada, et tema pakutud lahendus täidab hankedokumentide tehnilises kirjelduses määratletud nõudmisi samaväärselt.
  2. Hankija ei ole jaotanud hanget osadeks, kuna see ei ole majanduslikult ja töökorralduslikult otstarbekas.

## Pakkumuse hinna ja eseme väljendamise viis ja hindamiskriteeriumid

* 1. Pakkuja esitab eRHR keskkonnas pakkumuse maksumuse.
  2. Hankija hindab pakkumusi lähtuvalt nende maksumusest, madalaima väärtusega pakkumus saab maksimaalse arvu punkte. Teised pakkumused saavad punkte proportsionaalselt vähem ja arvutatakse valemiga: "madalaim väärtus" / "pakkumuse väärtus" \* "osakaal".
  3. Hankija tunnistab edukaks pakkumuste hindamise kriteeriumide kohaselt majanduslikult soodsaima pakkumuse. Hankija arvestab majanduslikult soodsaima pakkumuse väljaselgitamisel ainult pakkumuse maksumust ja tunnistab edukaks kõige madalama maksumusega (suurima punktisummaga) pakkumuse.
  4. Kui võrdselt madalama maksumusega (suurima punktisummaga) pakkumuse on esitanud rohkem kui üks pakkuja, siis heidetakse pakkujate vahel liisku. Liisuheitmise koht ja ajakava teatatakse eelnevalt pakkujatele ning nende volitatud esindajatel on õigus viibida liisuheitmise juures.

## Hankija sätestatud tingimused hankelepingu sõlmimisel

* 1. Hanke läbiviimise tulemusena sõlmitakse hankeleping ühe edukaks tunnistatud pakkujaga.
  2. Hankija soovib hankelepingu sõlmida mõislikul esimesel võimalusel peale hankemenetluses lepingu sõlmimise võimaluse tekkimist ning edukas pakkuja kohustub lepingu allkirjastama koheselt peale hankijalt vastavasisulise ettepaneku saamist.
  3. Hankelepingu projekt on toodud hankedokumentide lisades.

## Märkus selle kohta, millisel juhul Hankija jätab endale võimaluse lükata tagasi kõik pakkumused

Hankija jätab endale võimaluse tagasi lükata kõik pakkumused, kui:

* 1. kõigi pakkumuste või vastavaks tunnistatud pakkumuste maksumused ületavad hankelepingu eeldatavat maksumust või kui need on hankija jaoks muul moel ebamõistlikult kallid.
  2. kui avatud hankemenetluse toimumise ajal on hankijale saanud teatavaks andmed, mis välistavad või muudavad hankija jaoks ebaotstarbekaks hankemenetluse lõpuleviimise hankedokumentides esitatud tingimustel või hankelepingu sõlmimine etteantud ja hankemenetluse käigus väljaselgitatud tingimustel ei vastaks muutunud asjaolude tõttu hankija varasematele vajadustele või ootustele.
  3. kui langeb ära vajadus asja ostmise või teenuse tellimise järele põhjusel, mis ei sõltu hankijast või põhjusel, mis sõltub või tuleneb seadusandluse muutumisest, kõrgemalseisvate asutuste haldusaktidest ja toimingutest või RMK nõukogu poolt arengukava muutmisest.

## Hankedokumentide loetelu

Hankedokumendid koosnevad käesolevast hankedokumentide põhitekstist ning järgmistest lisadest:

* 1. Lisa 1 – Hankelepingu vorm
  2. Lisa 2 – Pakkumuses kasutatavad vormid